Vasile Codru din Focșani a postat pe Facebook o acțiune violentă a "administrației Marian Oprișan" împotriva unui tânăr care avea în mâini Platforma România 100, lansată de premierul Dacian Cioloș. Jandarmii au fost violenți și cu cei câțiva manifestanți liberali aflați în Piața Obor din oraș. Ei au încătușat un tânăr și l-au urcat în dubă cu violență. Tânărul a ajuns la spital cu hipertesiune arterială. Vasile Codru spune că românii nu se întorc în țară pentru că îi sperie mai tare abuzurile autorităților române decât cutremurele din Italia.

"De asta nu se întorc romanii acasă! Militia lui Oprisan, din nou in actiune! Catuse si violenta impotriva unui tanar care avea la el printata Platforma #Romania100 http://ro100.ro/ a lui Dacian Cioloş. A fost considerat material subversiv impotriva ordinii de drept psd-iste din judet!" a postat Vasile Codru.

Potrivit acestuia, duminică jandarmii au folosit mijloace violente împotriva unui grup de tineri liberali aflați în Piața Obor din Focsani, într-o acțiune de informare.

Dupa ce i-au urmărit pe tineri prin toata piața, se pare că la un ordin primit prin telefon, jandarmii i-au “invitat” la duba. Apoi, fără nici un motiv aparent, s-au năpustit asupra unui membru PNL care a fost încatusat imediat, luat pe sus și dus la mașina forțelor de ordine. Tânarul a facut un atac de panică și a ajuns în final la Unitatea de primiri urgențe a Spitalului Județean. el a fost filmat în timp ce i se acorda primul ajutor în Ambulanță. A dat și un interviu, postat de Vasile Codru pe FB, pe care îl redăm în format video.

Administrația din Focșani, în slujba PSD

"Este în mod clar un abuz fara precedent al jardarmilor, pentru că legea care le reglementeaza activitatea permite actiunea in forta doar in anumite conditii exceptionale (tulburarea grava a ordinii publice, comportament violent, etc.), ceea ce, in mod evident, nu s-a intamplat.

Incidentul din Piata Focsani este unul foarte grav si sunt convins ca ordinul, venit de sus, are legaturi politice. Pentru cine nu stie, sefa Administratie Pietelor Focsani este trezoriera PSD Vrancea, Claudia Ionescu, fost consilier judetean si fosta secretara a lui Oprisan. Cred ca folosirea in scop politic a unor organe ale statutului precum Jandarmeria este un lucru foarte grav si cer imediat explicatiii de la conducerea acestei institutii. Legea de organizare si functionare a Jandarmeriei arata clar in ce conditii poate interveni cu mijloace de natura violenta (imobilizare, incatusare, etc)" scrie Vasile Codru.

